Ανθρωπομετρικά χαρακτηριστικά κολυμβητων και κολυμβητριών εφηβικής ηλικίας
Creators: name: Μπόλκα, Ιωάννα Χρυσοβαλάντου Αθανασίου
Publisher: name: Aristotle University of Thessaloniki
Year: 2022
Subjects: Ανθρωπομετρικά χαρακτηριστικά
Κολύμβηση
Εφηβεία
Anthropometric characteristics
Swimming
Adolescents

description: Τα ανθρωπομετρικά χαρακτηριστικά ενός αθλητή φαίνεται να παίζουν σημαντικό ρόλο στην επίδοση του αλλά και στην κατάταξή του σε αγωνιστικό επίπεδο. Σκοπός της παρούσας εργασίας ήταν η καταγραφή και αξιολόγηση των ανθρωπομετρικών χαρακτηριστικών σε κολυμβητές και κολυμβήτριες εφηβικής ηλικίας. Στην έρευνα συμμετείχαν 50 αθλητές και 61 αθλήτριες με εύρος ηλικίας 13-17 ετών. Προσδιορίστηκε το ύψος, το σωματικό βάρος, μετρήθηκαν δερματοπτυχές (δικεφάλου, τρικέφαλου, υπερλαγόνιου και ωμοπλατιαίου) για τον προσδιορισμό του σωματικού λίπους, της άλιπης μάζας και της πυκνότητας του σώματος. Επιπρόσθετα, μετρήθηκαν η περιφέρεια θώρακα, μέσης, ισχίων, βραχίονα, αντιβράχιου, μηρού και κνήμης. Μετρήθηκαν, επίσης, τα μήκη των άνω και κάτω άκρων, το μήκος της παλάμης, το μήκος των δυο πελμάτων, το καθιστό ανάστημα και το οριζόντιο άνοιγμα των άνω άκρων. Από την ανάλυση των αποτελεσμάτων, διαπιστώθηκε ότι τα αγόρια ήταν ψηλότερα και βαρύτερα από τα κορίτσια ενώ δεν υπήρχαν σημαντικές διαφορές στον Δείκτη Μάζας Σώματος και στο ποσοστό λίπους. Τα κορίτσια είχαν μικρότερα άκρα από τα αγόρια και σημαντικά μικρότερη την περιφέρεια των περισσότερων ανατομικών περιοχών που μετρήθηκαν. Συμπερασματικά, οι τιμές των ανθρωπομετρικών χαρακτηριστικών των εφήβων κολυμβητών και κολυμβητριών είναι εντός των φυσιολογικών ορίων και διαπιστώνονται σημαντικές διαφορές μεταξύ των δύο φύλων. Περαιτέρω έρευνες απαιτούνται για τη διερεύνηση της σχέσης του ανθρωπομετρικού προφίλ με τις αγωνιστικές επιδόσεις στην κολύμβηση.
description: The anthropometric characteristics of an athlete seem to play an important role in his performance and sports performance. The aim of this study was to investigate the anthropometric profile of Greek adolescent swimmers. One hundred eleven athletes (50 males, 61 females) aged 13 to 17 years old participated in the study. They were all submitted to body height and weight measurement as well as to skin folds assessment (bicep, tricep, suprailiac and subscapular). The circumference of the chest, waist, hips, arm, forearm, thigh and leg were also measured. Moreover, their anthropometric profile included the measurement of the length of the arms and legs on both sides of the body, as well as of the palms and feet, the sitting height and the horizontal arm extension. The results showed that the male athletes were taller and heavier than the females, with no significant differences between the sexes in Body Mass Index and fat percentage. Female swimmers had lower length of arms and legs of was compared to males’ as well as body circumferences in the vast majority of measured anatomical areas. In conclusion, the assessed anthropometric parameters of adolescent male and female swimmers were within normal limits and significant anthropometric differences were found between the two sexes at puberty. Further research is needed to clarify any relationship between anthropometric profile and competitive swimming performance.